Oficialusis leidinys L 263 , 24/09/1983 p. 0033 - 0036

specialusis leidimas ispanų kalba: skyrius 13 tomas 14 p. 0201

specialusis leidimas portugalų kalba skyrius 13 tomas 14 p. 0201

specialusis leidimas suomių kalba: skyrius 15 tomas 4 p. 0136

specialusis leidimas švedų kalba: skyrius 15 tomas 4 p. 0136



Tarybos direktyva 1983 m. rugsėjo 19 d. penktą kartą (asbestas) iš dalies keičianti Direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo (83/478/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi, naudojant asbestą ir tam tikrus jo turinčius gaminius, gali išsiskirti žmonių sveikatai kenksmingų plaušelių ir dulkių, kurie gali sukelti asbestozę ir vėžį; kadangi prevencija yra geriausias žmonių sveikatos apsaugos būdas; kadangi labai efektyvus žmonių sveikatos ir aplinkos apsaugos būdas – draudimas naudoti tam tikrus pluoštus, pvz., krokidolitą (mėlynąjį asbestą), kuris, remiantis kai kuriais mokslo šaltiniais, yra ypač pavojingas; kadangi vis dėlto šiuo metu nėra galimybės visiškai uždrausti krokidolitą; kadangi būtų neprotinga siūlyti, kad visi jo turintys gaminiai būtų pašalinti iš rinkos, atsižvelgiant į tai, kad šių gaminių tvarkymas juos šalinant arba sunaikinant būtų pavojaus žmonių sveikatai šaltinis, nes išsiskirtų plaušeliai; kadangi tam tikri krokidolito turintys gaminiai, pvz., tarpikliai ir asbestcementiniai vamzdžiai arba hidrotransformatoriai, artimiausiu metu Bendrijos lygiu negali būti visiškai pakeisti bent lygiavertes savybes turinčiais pakaitais; kadangi būtina numatyti specialų ženklinimą, rodantį asbesto pluošto turinčių gaminių naudojimo riziką; kadangi kai kuriose valstybėse narėse šių gaminių ženklinimui taikomi reglamentai skiriasi vieni nuo kitų pardavimo sąlygomis; kadangi šia direktyva ribojamas krokidolito ir krokidolito pluošto turinčių gaminių pateikimas į rinką ir naudojimas; kadangi kitų asbesto pluoštų ir šių asbesto pluoštų turinčių gaminių pateikimo į rinką ir naudojimo apribojimai gali pagerinti žmonių sveikatos apsaugą; kadangi tol, kol nepriimtos Bendrijos nuostatos dėl tokių apribojimų, derinamosios priemonės dėl šių pluoštų arba gaminių apsiriboja ženklinimo nuostatomis; kadangi atsižvelgiant į mokslo ir technikos pažangą ir į galimybę krokidolitą pakeisti mažiau pavojingomis medžiagomis, būtina periodiškai tikslinti šioje direktyvoje nustatytą atleidimų sistemą, siekiant, kad prireikus būtų galima padaryti reikiamus pakeitimus; kadangi tam tikrų valstybių narių įvesti tam tikrų asbesto pluoštų draudimai ir įvairios ženklinimo nuostatos turi įtakos bendrosios rinkos funkcionavimui; kadangi todėl būtina suderinti atitinkamus valstybių narių įstatymus bei kitus teisės aktus ir atitinkamai iš dalies pakeisti Direktyvos 76/769/EEB [4] su paskutiniais pakeitimais, padarytais Direktyva 83/264/EEB [5], priedą, PRIĖMĖ ŠIĄ DIREKTYVĄ: 1 straipsnis Direktyvos 76/769/EEB priedas tampa I priedu. 2 straipsnis Direktyvos 76/769/EEB I priedas papildomas šiuo 5 punktu: "5.Asbesto pluoštai 5.1.KrokidolitasCAS Nr. 12001-28-4 | 5.1.Draudžiama pateikti į rinką ir naudoti šį pluoštą ir jo turinčius gaminius.Tačiau visos valstybės narės iki 1988 m. birželio 30 d. gali leisti pateikti į rinką šio pluošto turinčius gaminius, jei jie yra pagaminti iki 1986 m. sausio 1 d.Be to, visos valstybės narės gali būti atleistos nuo draudimo naudoti šio pluošto turinčius gaminius, jei jie buvo pagaminti, pateikti į rinką arba pradėti naudoti iki 1986 m. sausio 1 d.Be to, nepažeidžiant kitų Bendrijos direktyvų nuostatų, valstybės narės gali netaikyti šio draudimo naudoti toliau išvardytus gaminius, įskaitant jų gamybai reikalingus pluoštus ir pusgaminius:a)asbestcementinius vamzdžius;b)rūgštims ir temperatūrai atsparius sandariklius, tarpiklius, riebokšlius ir lanksčiuosius kompensatorius;c)hidrotransformatorius. | 5.2.Visi asbesto pluoštai:krokidolitas, CAS Nr. 12001-28-4chrizolitas, CAS Nr. 12001-29-5amozitas, CAS Nr. 12172-73-5antofilitas, CAS Nr. 77536-67-5aktinolitas, CAS Nr. 77536-66-4tremolitas, CAS Nr. 77536-68-6 | 5.2.Nepažeidžiant 5.1 punkto, šių pluoštų turinčius gaminius galima leisti pateikti į rinką ir naudoti tik, jei gaminys turi etiketę pagal II priedo nuostatas. | 3 straipsnis Direktyva 76/769/EEB papildoma šiuo II priedu: " II PRIEDAS Specialios nuostatos dėl asbesto turinčių gaminių ženklinimo 1. Ant visų asbesto turinčių gaminių arba jų pakuočių pritvirtinama tokia etiketė: a) toliau pateiktą pavyzdį atitinkanti etiketė yra bent 5 cm aukščio (H) ir 2,5 cm pločio; b) ją sudaro dvi dalys: - viršutinę dalį (h1 = 40 % H) sudaro balta "a" raidė juodame fone, - apatinę dalį (h2 = 60 % H) sudaro raudoname fone baltomis ir (arba) juodomis raidėmis užrašytas standartinis užrašas, kuris yra aiškiai įskaitomas; c) jei gaminys turi krokidolito, naudojami standartinio užrašo žodžiai "turi asbesto" keičiami į "turi krokidolito (mėlynojo asbesto)". Pirmosios pastraipos nuostatos valstybės narės gali netaikyti gaminiams, skirtiems pateikti į valstybių narių teritorijoje esančią rinką. Tačiau šių gaminių etiketėje turi būti užrašas "turi asbesto"; +++++ TIFF +++++ d) jei ženklinama tiesiogiai spausdinant ant gaminių, pakanka vienos gaminio fone išsiskiriančios spalvos. 2. Šiame priede minima etiketė tvirtinama pagal šias taisykles: a) ant visų mažiausių tiekiamų vienetų; b) jei gaminys turi sudedamųjų dalių iš asbesto, pakanka, kad etiketė būtų tik ant tų sudedamųjų dalių. Galima etiketės nedėti, jei dėl pakuotės mažo dydžio arba netinkamumo etiketės neįmanoma pritvirtinti prie sudedamosios dalies. 3. Supakuotų asbesto turinčių gaminių ženklinimas 3.1. Aiškiai įskaitomoje ir neištrinamoje etiketėje, kuri tvirtinama prie pakuojamų asbesto turinčių gaminių pakuočių, pateikiama ši informacija: a) pavojaus simbolis ir atitinkamos nuorodos pagal šį priedą; b) saugos instrukcijos, kurios turi būti pasirinktos pagal šiame priede nurodytą informaciją, atsižvelgiant į tai, kiek jos tinka konkrečiam gaminiui. Jei ant pakuotės pateikiama papildomos saugos informacijos, ji neturi silpninti informacijos, nurodytos pagal a ir b punktus, arba jai prieštarauti. 3.2. Pagal 3.1 punktą ženklinama: - etiketę gerai pritvirtinant prie pakuotės, - (pririšamą) etiketę patikimai pritvirtinant prie pakuotės arba - tiesiogiai spausdinant ant pakuotės. 3.3. Gaminiai, kurių sudėtyje yra asbesto, supakuoti tik suvyniojant į plastiką ar panašiu būdu, laikomi supakuotais gaminiais ir ženklinami pagal 3.2. punktą. Jei gaminiai yra išimami iš tokių pakuočių ir į rinką pateikiami nesupakuoti, prie kiekvieno mažiausio tiekiamo vieneto pritvirtinama etiketė su 3.1. punkte nurodyta informacija. 4. Nepakuojamų gaminių, kurių sudėtyje yra asbesto, ženklinimas Nepakuojami gaminiai, kurių sudėtyje yra asbesto, pagal 3.1 ženklinami: - etiketę gerai pritvirtinant prie gaminio, kurio sudėtyje yra asbesto, - (pririšamą) etiketę patikimai pritvirtinant prie tokio gaminio, - tiesiogiai spausdinant ant gaminių arba, jei pirmiau minėti būdai neįmanomi, pvz., dėl mažo gaminio dydžio, tam nepritaikytų gaminio savybių arba dėl tam tikrų techninių sunkumų – naudojant lapelį su etikete pagal 3.1 punktą. 5. Nepažeidžiant Bendrijos nuostatų dėl saugos ir higienos darbe, be etiketės, pritvirtintos prie gaminio, kuris, priklausomai nuo jo naudojimo, gali būti perdirbamas arba gatavas, turėtų būti pateikiamos visos saugos instrukcijos, kurios tiktų konkrečiam gaminiui, ypač šios: - jei įmanoma, dirbti lauke arba gerai ventiliuojamoje vietoje, - geriau naudoti rankinius įrankius arba mažo greičio įrankius, turinčius, jei būtina, atitinkamą dulkių ištraukimo įrangą. Jei naudojami didelio greičio įrankiai, jie visuomet turėtų turėti tokią įrangą, - jei įmanoma, prieš pjaunant arba gręžiant sudrėkinti, - sudrėkinti dulkes, surinkti jas į gerai uždaromą talpyklą ir saugiai pašalinti. 6. Visų buičiai skirtų gaminių, kurie nepatenka į 5 punktą ir kuriuos naudojant gali išsiskirti plaušeliai, ženklinimas, jei būtina, turėtų būti su šiuo saugos nurodymu: "susidėvėjus pakeisti". 7. Gaminius, kurių sudėtyje yra asbesto, valstybės narės gali išleisti į savo teritorijos rinką, etiketėje informaciją nurodydamos savo oficialia kalba arba kalbomis. " 4 straipsnis 1. Valstybės narės priima nuostatas, kurios, įsigaliojusios per 30 mėnesių nuo pranešimo apie šią direktyvą [7], ją įgyvendina. Apie tai jos nedelsdamos praneša Komisijai. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus. 5 straipsnis Ši direktyva skirta valstybėms narėms. Priimta Briuselyje, 1983 m. rugsėjo 19 d. Tarybos vardu Pirmininkas G. Varfis [1] OL C 78, 1980 3 28, p. 10. [2] OL C 125, 1982 5 17, p. 159. [3] OL C 331, 1980 12 17, p. 5. [4] OL L 262, 1976 9 27, p. 201. [5] OL L 147, 1983 6 6, p. 9. [7] Apie šią direktyvą valstybėms narėms pranešta 1983 m. rugsėjo 21 d. --------------------------------------------------